ຫວຽດນາມທັບມ້າງ ການປະທ້ວງຕໍ່ຕ້ານຈີນ
ຕໍາຫລວດໄດ້ໃຊ້ກໍາລັງ ເຂົ້າທັບມ້າງການໂຮມຊຸມນຸມ ປະ​ທ້ວງຕໍ່ຕ້ານຈີນ ໃນນະຄອນຫລວງຮາໂນ່ຍ.
ທີ່ຫວຽດນາມ ກໍາລັງຮັກສາຄວາມປອດໄພໄດ້ໃຊ້ກໍາລັງທັບມ້າງການໂຮມຊຸມນຸມປະທ້ວງຕໍ່ ຕ້ານຈີນບັ້ນນຶ່ງໃນນະຄອນຫລວງຮາໂນ່ຍ ໃນວັນອາທິດມື້ນີ້ ໂດຍໄດ້ກັກໂຕພວກປະທ້ວງ ແລະພວກນັກຂ່າວທີ່ໄປເອົາຂ່າວກ່ຽວກັບການໂຮມຊຸມນຸມນັ້ນ ທັນທີທີ່ພວກປະທ້ວງໄປເຕົ້າໂຮມກັນຢູ່ພາຍໃນລັດສະມີທີ່ແລເຫັນບໍລິເວນສະຖານທູດຈີນ ໄດ້ ໃນເມືອງຫລວງຫວຽດນາມນັ້ນ ພວກຕໍາຫລວດກໍໄດ້ຕ້ອນພວກເຂົາເຈົ້າຂຶ້ນລົດບັສ ພ້ອມທັງພວກນັກຂ່າວແລະມືກ້ອງທີ່ຖ່າຍເອົາເຫດການຊຸມນຸມນັ້ນ ເຈົ້າໜ້າທີ່ຫວຽດນາມໄດ້ອະນຸຍາດໃຫ້ມີການໂຮມຊຸມນຸມກັນ ເປັນເວລາຫ້າວັນອາທິດລຽນຕິດ ມາແລ້ວ ການເຄຶ່ອນໄຫວເພື່ອກວາດລ້າງພວກປະທ້ວງ ແມ່ນມີຂຶ້ນສອງອາທິດຫລັງຈາກພວກເຈົ້າໜ້າ ທີ່ຈາກຫວຽດນາມແລະຈີນ ໄດ້ພົບປະກັນທີ່ປັກກິ່ງ ແລະກ່າວວ່າພວກເຂົາເຈົ້າໄດ້ຕົກລົງກັນ ທີ່ຈະແກ້ໄຂບັນຫາຂໍ້ຂັດແຍ້ງກັນກ່ຽວກັບເຂດທະເລຈີນໃຕ້ນັ້ນຢ່າງສັນຕິ ຫວຽດນາມກ່າວວ່າ ເຮືອຈີນໄດ້ກີດຂວາງການສໍາຫລວດຫານໍ້າມັນ ຢູ່ພາຍໃນເຂດເສດຖະ ກິດຂອງຕົນ ທີ່ຢູ່ນອກຝັ່ງອອກໄປ 300 ກິໂລແມດນັ້ນ ຝ່າຍປັກກິ່ງກ່າວຫາຫວຽດນາມວ່າ ເປັນໄພອັນຕະລາຍແກ່ພວກຊາວປະມົງຈີນຢູ່ໃນຂົງເຂດ ທີ່ມີການຖົກຖຽງກັນໃກ້ໝູ່ເກາະ Spratly ນັ້ນ ທີ່ທັງສອງປະເທດອ້າງເອົາເປັນກໍາມະສິດທັງ ໝົດຫລືບາງສ່ວນ ພ້ອມທັງຫລາຍປະເທດອື່ນໆໃນຂົງເຂດເອເຊຍນັ້ນນໍາ